Komisjoni määrus (EÜ) nr 1334/2001,

2. juuli 2001,

teatavate uute söödalisandite ajutise lubamise kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ, [1] viimati muudetud komisjoni määrusega (EÜ) nr 2697/2000, [2] eriti selle artiklit 4,

ning arvestades järgmist:

(1) Direktiiviga 70/524/EMÜ nähakse ette, et uusi söödalisandeid võib lubada pärast vastavalt direktiivi artiklile 4 esitatud taotluse läbivaatamist.

(2) Nimetatud direktiivi artikli 9e lõikega 1 nähakse ette, et uut söödalisandit või söödalisandi uut kasutusviisi võib ajutiselt lubada, kui direktiivi 70/524/EMÜ artikli 3a punktide b–e tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel artikli 2 punktis a osutatud viisil. Nimetatud ajutisi lubasid antakse direktiivi C lisa II osas osutatud lisandite, sealhulgas kasvustimulaatorite puhul kuni neljaks aastaks.

(3) Direktiivi 70/524/EMÜ artikli 2 punktiga aaa nähakse ette, et kasvustimulaatorite lubamiseks on vajalik määrata nende ringlusse suunamise eest vastutav isik.

(4) Esitatud toimiku hindamine lisas kirjeldatud kasvustimulaatorite rühma kuuluva kaaliumdiformiaadi lubamise osas näitab, et see lisand vastab eespool nimetatud tingimustele ja seda võib lubada ajutiselt kasutada nelja aasta jooksul.

(5) Toimiku hindamine näitab, et töötajate kaitsmiseks söödalisanditega kokkupuutumise eest võib olla tarvis võtta teatavaid meetmeid; nimetatud kaitse tuleks tagada nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta) [3] kohaldamisega.

(6) Söötade teaduskomitee on andnud soodsa hinnangu selle kohta, et nimetatud lisas kirjeldatud tingimustel on kasvustimulaatorite kasutamine loomade, kasvustimulaatorite kasutajate, tarbijate ja keskkonna suhtes ohutu.

(7) Käesolevas määruses ettenähtud meetmed on kooskõlas alalise söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Kasvustimulaatorite rühma kuuluvat käesoleva määruse lisas loetletud valmistist lubatakse ajutiselt kasutada loomasöötades söödalisandina nimetatud lisas ettenähtud tingimustel.

Artikkel 2

Käesolev määrus jõustub järgmisel päeval pärast Euroopa Ühenduste Teatajas avaldamist.

Käesolevat määrust kohaldatakse alates 1. juulist 2001.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 2. juuli 2001

Komisjoni nimel

komisjoni liige

David Byrne

[1] EÜT L 270, 14.12.1970, lk 1.

[2] EÜT L 319, 16.12.2000, lk 1.

[3] EÜT L 183, 29.6.1989, lk 1.

--------------------------------------------------

LISA

Söödalisandi registreerimisnumber | Söödalisandi ringlusesse suunamise eest vastutava isiku nimi ja registreerimis- number | Söödalisand (kaubanimi) | Koostis, keemiline valem, kirjeldus | Looma liik või kategooria | Maksimumvanus | Miinimumsisaldus | Maksimumsisaldus | Muud sätted | Loa kehtivusaja lõpp |

(toimeaine mg/täissööda kg kohta) | (toimeaine mg/täissööda kg kohta) |

Kasvustimulaatorid |

1 | Norsk Hydro Ltd | Kaaliumdiformiaat (FormiTM LHS) | Söödalisandi koostis: kaaliumdiformiaat, tahke 98 g/100 g, silikaat 1,5 g/100 g, vesi 0,5 g/100 g | Põrsas | 2 kuud | 6000 | 6000 | – | 30.6.2005 |

Toimeaine: kaaliumdiformiaat, tahke KH(COOH)2 CAS nr 20642-05-1 | Nuumsiga | – | 6000 | 6000 | – | 30.6.2005 |

--------------------------------------------------